เห็นรูปรีวิวของป้า Oh!! เมื่อวันก่อน ขนมจีนสีสันสวยดี ผมก็เลยอยากจะลองกะเขามั่ง 

พิกัดร้าน ตั้งอยู่ริมถนนสายทางเลี่ยงหนองมน เขาขายอาหารหลากหลายชนิด ไม่ได้มีแต่ขนมจีนนะ เมนูข้าว กับข้าว ส้มตำก็มีขาย เปิดตั้งแต่ 9.00-16.00 น. (มั๊ง) 

วันนี้ผมสั่งเป็นน้ำยาแกงเขียวหวาน พนักงานคงจะถามผมแล้วว่า แยกเป็นถ้วย หรือ ราดไปเลย แต่ผมไม่ได้ยิน เขาก็เลยราดมาให้เสร็จสรรพ อด....ได้ถ่ายภาพสวยๆจากเส้นหลากสีเบย...เหอๆๆ

รสชาติแกงเขียวหวาน สำหรับผมถือว่า พลาดมาก เพราะมันไม่ค่อยอร่อยสักเท่าไร ไม่ข้นกะทิ น้ำใสตามสไตล์ทำขาย (เจือจาง เพราะต้องทำในปริมาณที่เยอะ ไม่งั้นไม่คุ้มต้นทุน) พริกแกงก็ไม่เผ็ด ได้รส...หวานนนนนนมาแทน ...ซึ่งย้อนดูรีวิวคนอื่น เขาสั่งน้ำยากะทิกันหมดเบยยย เหอๆๆ คงจะรสชาติดีกว่าล่ะมั๊ง --* 

ส่วนเส้นขนมจีนแม้จะหลากสี เพื่อเพิ่มความสวยงามน่ากินก็จริง แต่ไม่มีรสและกลิ่นพิสดารตามสีหรอกนะครับ มันจืดๆทั่วไป ด้านสรรพคุณสมุนไพรจากสีต่างๆที่กล่าวอ้างถึง เช่น สีเหลืองทำมาจากขมิ้น ช่วยแก้ท้องอืด ท้องเพ้อ ฯลฯ (อะไรประมาณนั้น) ผมขอไม่พูดถึงว่า...ช่วยจริงจากเส้นขนมจีนหรือไม่? จะดีฟ่า เหอๆๆๆๆ

สรุป ผมให้2ดาว เฉพาะน้ำยาแกงเขียวหวานไก่ เพราะมันดันหวานสมชื่อ และไม่ข้น ส่วนน้ำยา หรืออาหารอย่างอื่นผมไม่ได้ลอง จึงไม่ทราบ แต่คิดว่าน่าจะดีกว่า (มั๊ง) 

ส่วนประเด็นไอเดียเส้นสด เส้นสมุนไพร เส้นหลากสี (แล้วแต่จะเรียก) มุมมองส่วนตัวผม...มีผลแค่ช่วยสร้างมูลค่าสินค้าให้ดูมี Story, เพิ่มความน่ากิน...มันก็แค่นั้น ไม่ได้มีผลต่อรสชาติ **ยกเว้น** ในเรื่องเส้นสดเท่านั้น ที่มีผลต่อรสชาติโดยตรงจริงๆ อันนั้นไม่เถียงครับ 

ปล. ผักสดฟรี หยิบใส่จานเองที่ตู้แช่
 **ควรระวัง ถั่วงอกลวก** ในตู้แช่  มองดูท่าทางจะไม่ค่อยดี ผักชนิดนี้ลวกทิ้งไว้มักจะเสียง่ายนะจ๊ะ 

จบ.